Элбрус
Эльбру́с (, ) — Кавказалъул мугІрузда бугеб стратовулкан (ралъдал гьумералдаса борхалъи 5642 м) — Россиялъул ва Европаялъул (Азиялдаги гьелдаги гьоркьоб гІурхъи Кавказалъул бетІераб баладасан лъуни, гурони, Европаялъул бищун борхатаб тІогьлъун ккола Монблан) бищун борхатаб тІогь. Эльбрус гъорлъе бачун буго дунялалъул бищун рорхатал тІогьазул сияхІалде («Анкьго тІогь»).

Физикиябгин географияб сипат-сурат 

Эльбрус буго КІудияб Кавказалъул Хьибилаб балада, Кавказалъул бетІераб баладаса 10 километралъ шималияб рахъалдехун, Кабардагин Балкарияялъул ва Карачайгин Черкесияялъул гІорхъода. Эльбрус буго вулканалдалъун лъугьараб мугІрул массив, кьучІлъиялъул диаметр буго 15 км, буго мухІканаб кІиго тІогь — Бакъбаккул (5621 м) ва БакътІерхьул (5642 м), гьезда гьоркьоб буго халатаб расалъиккараб бакІ (5416 м). Тгьоркьоб манзил буго 1500 м. Цоколалъул абсолютияб борзхалъи 3200—3800 м. Парсазул гьоркьохъеб гьетІи буго 35°. ТІоцебе Эльбрусалъул борхалъи лъазабуна 1813 соналъ академик В. К. Вишневскияс, гьес кьураб къиматалда рекъон, гьеб ккана 5421 м.

Эльбрусалъул парсаздаса чвахула 23 цІоролмегІер, гьезул гІаммаб гІатІилъи — 134 км². Гьезул бищун кІудтиял руго КІудияб ва ГьитІинаб Азау, Терскол, Кюкюртлю, Ирик. Эльбрусалъулал цІоромугІрузул максималияб халалъи буго 6—9 км, гьеб кІиго нухалъ дагьаб буго Кавказалъул бищун кІудияздаса. Ахирисеб 100 соналда жаниб цІоромугІрузул гІатІилъи дагьлъун буго 18 %-алъ, Кубаналъул расалъиялде бачІунеб — на 33 %-алъ. Эльбрусалъул цІераз хьихьула Кавказалъул Ставрополлъиялъул бищун кІудияб лъабго гІор: Баксан, Малку ва Кубань.

Климат 
Эльбрусалъул сверухълъиялъул климат гьабула мугІрузул рельефалъе сипатаб гьавадул циркуляциялъул асаралдалъун. Сипатаб буго лъикІабги квешабги гьава-бакъалъул цикллъи. Риидал гьеб букІуна 5—7 къоялъ, роол тІоцебесеб бащалъиялда гьава-бакъ букІуна квешаб, кІиабилеб бащалиялде данде ккун. Рии букІуна гьогьомараб, 2000 метраялъул борхалъиялда максималияб температура бахуна  +35°С,3000 м — +25°С. Хасалихълъи байбихьула августалъул ахиралда — сентябралъул байбихьуда. 3000 метраялъул ва эххедегІанги хасел байбихьула октябралда. ГІазул гъаталъул гьоркьохъеб бицалъи бахуна 50—80 см-ялде, эххедагІан гьеб дагьабги биццалъула. Жанубиял гъулдузда гІазу букІуна шималияздаса дагьаб. 3000 метраялъул борхалъуда январалъул гьоркьохъеб температура букІуна −12°С, абсолютияб минимум −27°С. Эльбрусалда ихх байбихьула маялъул тІоцебесеб декадаялда. 3000 метраялъул борхалъудаса гІазу уна (гІемерисеб риччарал гІунсби гІадин) маялъул ахиралде. Дагьабги эххедегІан хутІизе бегьула гІазу чІчІарал бакІал, гьеб гІаздаца цІоролмугІрул гІезарула, амма 5000 метраялъул борхалъудаса эххедгІан гІазу биунаро гьава-бакъалъул киналгІаги шартІал рукІаниги.

Галерея

ХІужжаби

Адабият 
 Кудинов В. Эльбрусская летопись. — Ставропольское книжное издательство, 1969, 236 с., 30 000 экз.
 
 
 
 Новейший и современный вулканизм на территории России = Modern and Holocene volcanism in Russia : [кол. моногр. : науч. издание] / [отв. ред. и автор вступ. ст. Н. П. Лавёров ; Ин-т физики Земли им. О. Ю. Шмидта; худож. Ю. И. Духовская]. — М. : Наука, 2005. — 604 с. — ISBN 5-02-032898-7
 Газеев В. М. Петрология и потенциальная рудоносность Эльбрусского вулканического центра (Северный Кавказ): Автореф. дис. на соиск. уч. степ. канд. геол.-минерал. наук. Ин-т геол. руд. месторожд., петрогр., минерал. и геохимии РАН, Москва, 2003, 26 с.
 
 Лебедев В. А., Чернышев И. В., Чугаев А. В., Гольцман Ю. В., Баирова Э. Д. Геохронология извержений и источники вещества материнских магм вулкана Эльбрус (Большой Кавказ): результаты K-Ar и Sr-Nd-Pb изотопных исследований (рус.) // Геохимия : журнал. — 2010. — № 1. — С. 45-73. — ISSN 0016-7525.

РегІелал 

 Ахмад Салпагаров. Эльбрус — как княжеский, национальный и республиканский символ
 Биография Эльбруса
 Современное оледенение
 
 Виртуальный тур по Эльбрусу, Чегету и Терсколу
 Эльбрус на mountain.ru
 
 
 
 

 
Россииялъул вулканал
Стратовулканал
Кьижарал вулканал
Кавказалъу мугІрул тІогьал
Дунялалъул улкабазул бищун рорхатал бакІал